Ronan Keating

Ronan Keating (født 1977) er en irsk popsanger som hovedsakelig har befattet seg med ballader. Han  startet som vokalist i gruppa Boyzone i 1993 og debuterte som soloartist i 1999.

Hans solokarriere startet med singelen «When You Say Nothing at All», som ble brukt i filmen Notting Hill (1999) og nådde førsteplassen både i Irland og Storbritannia. Han hadde også høye listeplasseringer med sanger som «Life Is a Rollercoaster» (2000), «Lovin' Each Day»  (2001), «If Tomorrow Never Comes» (2002), «We've Got Tonight» (2002), «I Love It When We Do» (2002), «The Long Goodbye» (2003), «She Believes (In Me)» (2004), «I Hope You Dance» (2004), «Last Thing on My Mind» (2004) og «Father and Son» (2004). 

Han hadde også stor suksess med sitt debutalbum, Ronan (2000), som nådde førsteplassen i Storbritannia og Norge, og andreplassen i Irland og Tyskland. Gode salgstall ble det også for albumene Destination (2002), Bring You Home (2006), Songs for My Mother (2009) og When Ronan Met Burt (2011). Han hadde per 2012 solgt drøyt 22 millioner album som soloartist.

Keating har også vært dommer i australske versjoner av talentprogrammer som All Together Now og X Factor, samt veileder i The Voice. I 1997 ledet han Eurovision Song Contest. Han har også spilt i noen filmer.

Han var gift med den irske modellen Yvonne Connolly fra 1998 til 2015 (skilt). I 2015 ble han gift med motedesigneren Storm Keating.

 Diskografi 

 Album 
 Ronan (2000)
Destination (2002)
Turn It On (2003)
Bring You Home (2006)
Songs For My Mother (2009)
Winter Songs (2009)
Duet (2010)
When Ronan Met Burt (2011)
Fires (2012)
Time of My Life (2016)
Twenty Twenty (2020)

 Referanser 

 Eksterne lenker 





Kategori:Personer fra Dublin
Kategori:Irske sangere
Kategori:Programledere for Eurovision Song Contest